གནའ་དུས་ཀྱི་རྒྱལ་པོ་ལྟ་བུར་ནི་བཙུན་མོ་བཞི་ལྔ་ཡོད་པ་ལས་བློན་པོ་དང་མི་སེར་དཀྱུས་མའི་ཁྲོད་དུ་ཆུང་མ་མང་པོ་ལེན་པའི་སྲོལ་མེད་པ་མ་ཡིན།འདི་ཧ་ཅང་ཉུང་ཉུང་ཡིན་ཞེས་པ་ལས་དེ་ལྟར་མེད་པ་མ་ཡིན་པ་བསྟན་ཡོད་པས་གནས་ཚུལ་ཇི་ལྟ་བུའི་འོག་ཆུང་མ་ལེན་གྱི་ཡོད་དམ་སྙམ་ན་རྒྱུ་མཚན་གཙོ་བོ་ནི་ཁྱིམ་ཚང་ཞིག་གི་ཁྱིམ་ཐབས་ལ་ཡུན་རིང་ཕྲུ་གུ་མ་སྐྱེད་པ་ཡིན་ན་ཁྱིམ་གྱི་མི་རྒྱུད་མ་ཆད་པའི་ཆེད་དུ་ཁྱིམ་ཐབས་དེ་རང་གི་གཅུང་མོའམ་དེའི་སྤུན་མཆེད་ལྟ་བུ་ཞིག་ཆུང་མར་ལེན་གྱི་ཡོད་པ་རེད།ཁྱོ་གཅིག་ཤུག་མང་ཡོང་གཞི་གཞན་ཞིག་ནི་ཁྱིམ་ཚང་འགའ་ཞིག་ལ་བུ་མེད་པར་བུ་མོ་གསུམ་བཞི་ཙམ་ཡོད་པ་ཡིན་ན་རྩ་བའི་ཆ་ནས་བུ་མོ་རྒན་པ་ཁྱིམ་འཛིན་དུ་ཉར་ནས་དེ་ལ་མག་པ་ལེན་པ་དང་བུ་མོ་ཆུང་བ་རྣམས་མནའ་མར་གཏོང་གི་ཡོད།འོན་ཀྱང་ཁྱིམ་ཚང་གི་མི་ཆ་ཉུང་བ་སོགས་རྒྱུ་རྐྱེན་སྣ་ཚོགས་ལ་བརྟེན་ནས་བུ་མོ་གཉིས་ལ་མག་པ་གཅིག་བླངས་པའང་རེ་ཟུང་ཡོད་པ་རེད།